Podocarpaceae

**Podocarpaceae**  je velika  porodica četinara pretežno Južne hemisfere. Uključuje oko 156 vrsta  zimzelenih stablašica i  grmova. Ako se uključe i *Phyllocladus*  *Manoao* i *Sundacarpus* obuhvata ukupno 19 rodova.

Porodica je klasični pripadnik antarktičle flore, sa glavnim centrom  biodiverziteta u Australaziji, posebno Novoj Kaledoniji, Tasmaniji i na Novom Zelandu, a u nešto manjoj mjeri i u Maleziji i Južnoj Americi (prvenstveno u planinama Ande). Nekoliko rodova se proteže sjeverno od ekvatora u Indokini i Filipinima. Rod *Podocarpus* seže sve do sjevera kao što je jug Japana i jug Kine u Aziji, i Mexico u Americi, te *Nageia* u južnoj Kini i južnoj Indiji. Dva roda se također javljaju u sahelskoj  Africi, široko rasprostranjeni  *Podokarpus* i endemski *Afrocarpus*.
*Parasitaxus usta* jedinstven je kao jedina poznata parazitska  golosjemenjača. Javlja se na Novoj Kaledoniji, gdje parazitira na drugom članu porodice *Podocarpaceae*, * Falcatifolium taxoides*.
Rod  *Phyllocladus*  je sestrinski za Podocarpaceae *sensu stricto*.

## Taksonomija
Podocarpaceae ispoljavaju veliku raznolikost i morfološki i ekološki. Članovi se javljaju uglavnom n Južnoj hemisferi, a većina generičkih taksona nalazi se u Novoj Kaledoniji, Novom Zelandu i Tasmaniji. Raznolikost vrsta *Podocarpus* je  uglavnom u Južnoj Americi i indonezijskim otocima, a potonji su takođe bogati vrstama rodova *Dacrydium* i *Dacrycarpus*.

Najveći rodovi su * Podocarpus* (sa 82 do 100 vrsta) i  *Dacrydium* (21 vrsta). Nekoliko rodova zajedničko je Novom Zelandu i Južnoj Americi, podupirući mišljenje da su podokarpusi imali široku rasprostranjenost po južnoj Gondvani. Raspad Gondvane doveo je do opsežne divergentne specijacije Podocarpaceae.
Do 1970, bilo je prepoznato samo sedam rodova porodice *Podocarpaceae*: *Podocarpus*, *Dacrydium*, *Phyllocladus*, *Acmopyle*, *Microcachrys*, *Saxegothaea*, and *Pherosphaera*. Sve (četiri) afričke vrste pripadaju rodu *Podocarpus* – *P. falcatus*, *P. elongatus*, *P. henkelii* i *P. latifolius*. Na osnovu anatomije listova,  rod  *Podocarpus* podijeljen je u osam vrsta vrsta: *Afrocarpus* J.Buchholz & N.E.Gray, *Dacrycarpus* Endl., *Eupodocarpus* Endl., *Microcarpus* Pilg., *Nageia* (Gaertn.) Endl., *Polypodiopsis* C.E.Bertrand (non *Polypodiopsis* Carriére nom. rej. prop. 6), *Stachycarpus* Endl. i *Sundacarpus* J.Buchholz i  N.E.Gray.

Rezultati istraživanja  embriologeneze, razvoja gametofita, strukture ženske šišarke i citologije dovele su do uvjerenja da je osam kategorija vjerovatno zaslužilo taksonomski rang roda. Istraživači su se složili o potrebi prepoznavanja "prilično prirodnih grupacija za koje se pokazalo da imaju dobru geografsku i, vjerovatno, evolucijsku koheziju" i poduzeli su potrebne korake da svaka sekcija podignu na rang roda.

U 1990, reklasifikacija *Podocarpaceae* prepoznaje 17 rodova, isključijući iz porodice rod *Phyllocladus*, dok uključuje *Sundacarpus*, ali ne i *Manoao*. U 2002,  molekulskofilogenetčka studija pokazuje da je *Sundacarpus*  ugrađen u * Prumnopitys *, a  monofiletsko porijeklo *Lagarostrobos* je dvojbeno ako je u njega uključen i *Manoao*.

## Kladogram
## Priznati rodovi
* *Acmopyle*
* *Afrocarpus*
* *Dacrycarpus*
* *Dacrydium*
* *Falcatifolium*
* *Halocarpus*
* *Lagarostrobos*
* *Lepidothamnus*
* *Manoao*
* *Microcachrys*
* *Microstrobos*
* *Nageia*
* *Parasitaxus*
* *Phyllocladus*
* *Podocarpus*
* *Prumnopitys*
* *Retrophyllum*
* *Saxegothaea*
* *Sundacarpus*

## Također pogledajte
*Četinari

## Reference
## Dopunska literatura
* Christopher J. Quinn and Robert A. Price. 2003. "Phylogeny of the Southern Hemisphere Conifers". *Proceedings of the Fourth International Conifer Conference*: 129–136.  DOI: 10.17660/ActaHortic.2003.615.10

## Vanjski linkovi
* Podocarpaceae At The Gymnosperm Database


Kategorija:Pinales
Kategorija:Araucariales
Kategorija:Taksonomija